Document ID: 32000R0789

Κανονισμός (ΕΚ) αριθ. 789/2000 της Επιτροπής
της 14ης Απριλίου 2000
για την αφαίρεση, από το ποσοτικό όριο στις εισαγωγές κλωστοϋφαντουργικών προϊόντων της κατηγορίας 4 καταγωγής Λαϊκής Δημοκρατίας της Κίνας, ποσότητας που αντιστοιχεί σε εκείνη που έχει εισαχθεί στην Ευρωπαϊκή Κοινότητα με καταστρατήγηση της συμφωνίας μεταξύ της Ευρωπαϊκής Κοινότητας και της Λαϊκής Δημοκρατίας της Κίνας σχετικά με το εμπόριο κλωστοϋφαντουργικών προϊόντων που καλύπτονται από τη συμφωνία πολυινών (ΣΠΙ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3030/93 του Συμβουλίου, της 12ης Οκτωβρίου 1993, περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών(1), όπως τροποποιήθηκε τελευταία από τον κανονισμό (ΕΚ) αριθ. 1072/1999 της Επιτροπής(2), και ιδίως το άρθρο 15 σε συνάρτηση με το άρθρο 17,
Εκτιμώντας τα ακόλουθα:
(1) Μετά από έρευνες και περαιτέρω ελέγχους που διενεργήθηκαν τόσο στην Κοινότητα όσο και εκτός αυτής με τη βοήθεια των αρχών των τρίτων χωρών, σύμφωνα με τις διαδικασίες που καθορίζονται στο παράρτημα IV του κανονισμού (ΕΟΚ) αριθ. 3030/93, η Επιτροπή κατέληξε στο συμπέρασμα ότι 5408295 τεμάχια κλωστοϋφαντουργικών προϊόντων της κατηγορίας 4 (Τ-σερτ) εισήχθησαν το 1995 και το 1996 στην Ευρωπαϊκή Κοινότητα με καταστρατήγηση των διατάξεων του κανονισμού (ΕΟΚ) αριθ. 3030/93 και ότι τα αποδεικτικά στοιχεία που συγκεντρώθηκαν φανερώνουν ότι τα τεμάχια αυτά προέρχονταν πράγματι από το έδαφος της Λαϊκής Δημοκρατίας της Κίνας πριν εισαχθούν στην Ευρωπαϊκή Κοινότητα, χωρίς διασφάληση κινεζικής καταγωγής ή βάσει ψευδούς δήλωσης καταγωγής.
(2) Απαιτήθηκε η έναρξη διαβουλεύσεων με τη Λαϊκή Δημοκρατία της Κίνας, οι οποίες διεξήχθησαν για να διαλευκανθεί η κατάσταση ώστε να καθοριστεί, με βάση ιδίως τα αποδεικτικά στοιχεία που υπέβαλε η Ευρωπαϊκή Επιτροπή, η πραγματική καταγωγή των εν λόγω προϊόντων, καθώς και για να επιτευχθεί συμφωνία σχετικά με την ισοδύναμη προσαρμογή του ποσοτικού ορίου που εφαρμόζεται στις εξαγωγές των προϊόντων της οικείας κατηγορίας, καταγωγής Λαϊκής Δημοκρατίας της Κίνας, προς την Ευρωπαϊκή Κοινότητα.
(3) Στις 6 Ιουλίου 1999, επιτεύχθηκε συμφωνία μεταξύ των μερών σχετικά με την εν λόγω προσαρμογή, η οποία θεωρείται ως ικανοποιητική λύση, κατά την έννοια του άρθρου 15 του κανονισμού (ΕΚ) αριθ. 3030/93 και συνίσταται στην αφαίρεση 5408295 τεμαχίων της κατηγορίας 4, σε δύο ετήσιες δόσεις [κανονισμός (ΕΚ) αριθ. 2483/1999 της Επιτροπής(3)].
(4) Η δεύτερη προσαρμογή θα αφορά το ποσοτικό όριο που καθορίστηκε για το έτος ποσόστωσης 2000 από την ισχύουσα διμερή συμφωνία σχετικά με το εμπόριο κλωστοϋφαντουργικών προϊόντων και ειδών ένδυσης, η οποία θα λήξει στις 31 Δεκεμβρίου 2000.
(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής κλωστοϋφαντουργικών που συστάθηκε με τον κανονισμό (ΕΟΚ) αριθ. 3030/93,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ποσότηταα των 2704148 τεμαχίων αφαιρείται από το ποσοτικό όριο για τις εισαγωγές των προϊόντων της κατηγορίας 4, που καθορίστηκε για το 2000 στο παράρτημα ΙΙΙ της συμφωνίας μεταξύ της Ευρωπαϊκής Κοινότητας και της Λαϊκής Δημοκρατίας της Κίνας σχετικά με το εμπόριο κλωστοϋφαντουργικών προϊόντων, όπως τροποποιήθηκε τελευταία από τη συμφωνία υπό μορφή ανταλλαγής επιστολών που μονογραφήθηκε στις 6 Δεκεμβρίου 1999(4).
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Απριλίου 2000.

Labels: 18
3
1